**Super Rugby** on rugby union -ammattilaissarja, jossa pelaa seurajoukkueita Argentiinasta, Australiasta, Etelä-Afrikasta, Japanista ja Uudesta-Seelannista. Sarjan ensimmäinen kausi pelattiin 12 joukkueen voimin vuonna 1996. Sarjaa laajennettiin vuonna 2006 kahdella joukkueella ja vuonna 2011 yhdellä joukkueella. Vuonna 2020 sarjassa pelaa 14 joukkuetta.

Kauden eteneminen
-----------------

Joukkueet on jaettu kolmeen viiden joukkueen maantieteelliseen lohkoon, Australian, Etelä-Afrikan ja Uuden-Seelannin Konferensseihin. Runkosarjassa joukkueet pelaavat kahdesti oman konferenssinsa joukkueita vastaan, kotona ja vieraissa, sekä kahdeksan ottelua muiden konferenssien joukkueita vastaan siten, että joukkueelle kertyy kaksi koti- ja kaksi vierasottelua molempien muiden konferenssien joukkueita vastaan. Näin ollen yhdelle joukkueelle kertyy kauden aikana 16 runkosarjaottelua.

Kaikkiaan 120 ottelua käsittävä runkosarja alkaa helmikuun puolessa välissä ja päättyy heinäkuun puolessa välissä. Sarjapisteitä jaetaan perinteisellä rugby union -kaavalla eli neljä pistettä voitetusta ottelusta, kaksi pistettä tasapelistä sekä yksi bonuspiste, jos joukkue häviää alle kahdeksalla pisteellä tai tekee ottelussa vähintään neljä viiden pisteen arvoista maalia (*try*).

Heinä-elokuun vaihteessa pelattaviin pudotuspeleihin selviää kuusi joukkuetta: konferenssivoittajat sekä näiden jälkeen kolme eniten sarjapisteitä kerännyttä joukkuetta. Kaksi sarjapisteiden perusteella parasta konferenssivoittajaa selviävät suoraan kotikentällään pelattaviin välieriin ja neljä muuta joukkuetta pelaavat ns. *wild card* -kierroksen pääsystä välieriin. Välierien voittajat kohtaavat finaalissa runkosarjassa enemmän pisteitä keränneen joukkueen kotikentällä. Pudotuspelit pelataan kerrasta poikki -säännöllä.

Joukkueet
---------

|  |  |  |
| --- | --- | --- |
| Australian konferenssi
* Australia Brumbies
* Australia Rebels
* Australia Reds
* Japani Sunwolves
* Australia Waratahs

 | Etelä-Afrikan konferenssi
* Etelä-Afrikka Bulls
* Argentiina Jaguares
* Etelä-Afrikka Lions
* Etelä-Afrikka Sharks
* Etelä-Afrikka Stormers

 | Uuden-Seelannin konferenssi
* Uusi-Seelanti Blues
* Uusi-Seelanti Chiefs
* Uusi-Seelanti Crusaders
* Uusi-Seelanti Highlanders
* Uusi-Seelanti Hurricanes

 |

Mestarit
--------

|  |  |  |  |
| --- | --- | --- | --- |
| * 1996: Uusi-Seelanti Blues
* 1997: Uusi-Seelanti Blues
* 1998: Uusi-Seelanti Crusaders
* 1999: Uusi-Seelanti Crusaders
* 2000: Uusi-Seelanti Crusaders
* 2001: Australia Brumbies
 | * 2002: Uusi-Seelanti Crusaders
* 2003: Uusi-Seelanti Blues
* 2004: Australia Brumbies
* 2005: Uusi-Seelanti Crusaders
* 2006: Uusi-Seelanti Crusaders
* 2007: Etelä-Afrikka Bulls
 | * 2008: Uusi-Seelanti Crusaders
* 2009: Etelä-Afrikka Bulls
* 2010: Etelä-Afrikka Bulls
* 2011: Australia Reds
* 2012: Uusi-Seelanti Chiefs
* 2013: Uusi-Seelanti Chiefs
 | * 2014: Australia Waratahs
* 2015: Uusi-Seelanti Highlanders
* 2016: Uusi-Seelanti Hurricanes
* 2017: Uusi-Seelanti Crusaders
* 2018: Uusi-Seelanti Crusaders
 |

### Eniten mestaruuksia

* **8**: Crusaders
* **3**: Blues, Bulls
* **2**: Brumbies, Chiefs
* **1**: Highlanders, Reds, Waratahs

### Useimmin finaalissa

* **13**: Crusaders
* **6**: Brumbies
* **4**: Blues, Sharks
* **3**: Bulls, Chiefs, Cats/Lions, Waratahs, Hurricanes
* **2**: Highlanders
* **1**: Reds, Stormers

Crusaders pelasi ennätykselliset viisi kertaa peräkkäin finaalissa kausilla 2002–06.

### Useimmin semifinaaleissa

* **17**: Crusaders
* **9**: Brumbies
* **8**: Hurricanes, Sharks, Waratahs
* **7**: Bulls
* **6**: Blues
* **5**: Highlanders, Stormers
* **4**: Chiefs, Reds, Cats/Lions

Crusaders pelasi kausina 2002-2014 ennätykselliset 13 kertaa peräkkäin semifinaaleissa. Joukkue on jäänyt vain neljä kertaa semifinaalien ulkopuolelle; kausilla 1996, 1997, 2001 ja 2015. Kauteen 2015 mennessä yksikään laajennusjoukkue (Cheetahs, Force, Kings, Rebels) ei ole selviytynyt semifinaaleihin.

Lähteet
-------

1. ↑  Rugby World: Sunwolves axed from Super Rugby after 2020 season *Rugby World*.  22.3.2019. Viitattu 6.6.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Super Rugby**.
* Super Rugbyn viralliset verkkosivut (englanniksi)
* Super XV Rugby (englanniksi)